#### head



 ฉบับที่ 11 / 2563 วันที่ 23 มีนาคม 2563

**ฐานะการคลังภาครัฐบาลตามระบบสถิติเพื่อการศึกษาวิเคราะห์นโยบายการคลัง (สศค. หรือ GFS)**

**ไตรมาสแรกของปีงบประมาณ 2563 (ตุลาคม – ธันวาคม 2562)**

ไตรมาสแรกของปีงบประมาณ 2563 (ตุลาคม – ธันวาคม 2562) ภาครัฐบาล (รัฐบาล กองทุนนอกงบประมาณ และองค์กรปกครองส่วนท้องถิ่น) มีรายได้ 805,545 ล้านบาท สูงกว่าช่วงเดียวกันปีที่แล้ว 44,795 ล้านบาท หรือร้อยละ 5.9 เป็นผลจากการจัดเก็บรายได้ของรัฐบาลเป็นสำคัญ (ภาษีสรรพสามิตน้ำมัน ภาษีเบียร์ และการนำส่งรายได้ของรัฐวิสาหกิจ) สำหรับด้านรายจ่ายมีจำนวนทั้งสิ้น 903,615 ล้านบาท ต่ำกว่าช่วงเดียวกันปีที่แล้ว 100,169 ล้านบาท หรือร้อยละ 10.0 ทั้งนี้ จากรายได้และรายจ่ายดังกล่าว ส่งผลให้ดุลการคลังภาครัฐบาลขาดดุล 98,070 ล้านบาท คิดเป็นร้อยละ 0.6 ของ GDP และดุลการคลังเบื้องต้นของภาครัฐบาล (Primary Balance) ขาดดุล 32,157 ล้านบาท คิดเป็นร้อยละ 0.2 ของ GDP

